Tolong jelaskan mengenai Mario Götze dalam bahasa melayu

Mario Götze (; lahir 3 Jun 1992) merupakan seorang pemain bola sepak profesional Jerman yang bermain di posisi pemain tengah menyerang untuk kelab Borussia Dortmund dan pasukan kebangsaan Jerman.

Beliau beraksi untuk Borussia Dortmund antara tahun 2009 dan 2013 dengan meraih kejuaraan Bundesliga pada musim 2010–11 dan merangkul kejuaraan "double" iaitu Bundesliga dan DFB Pokal pada musim 2011-12 serta beliau turut sebahagian daripada pasukannya yang mara ke perlawanan akhir Liga Juara-Juara 2013. Pada April 2013, Bayern Munich membida Götze sebanyak 37 juta euro dan perpindahan Götze menjadi rekod perpindahan kedua termahal di kalangan pemain-pemain Jerman selepas Mesut Özil.

Götze dipanggil oleh pasukan Jerman pada tahun 2010 sewaktu berumur 18 tahun. Beliau termasuk dalam skuad UEFA Euro 2012 dan dua tahun kemudian, beliau menjaringkan gol kemenangan dalam Perlawanan Akhir Piala Dunia FIFA 2014.